United States Air Forces in Europe – Air Forces Africa

United States Air Forces in Europe – Air Forces Africa (skratka: USAFE-AFAFRICA; doslova: Vzdušné sily Spojených štátov v Európe – Vzdušné sily v Afrike) sú jedným z hlavných veliteľstiev Vzdušných síl Spojených štátov (United States Air Force, USAF) a zároveň súčasťou Európskeho (United States European Command, USEUCOM) a Afrického veliteľstva USA (United States Africa Command, USAFRICOM). Vzdušné sily USA v Európe a Afrike plánujú, vykonávajú, riadia, koordinujú a podporujú letecké a vesmírne operácie v Európe, častiach Ázie a celej Afrike s výnimkou Egypta, aby presadili záujmy USA a NATO.

Veliteľstvo USAFE-AFAFRICA je dislokované na základni Ramstein v Nemecku. Vzdušné sily Spojených štátov v Európe a Afrike vznikli 7. augusta 1945 pod názvom United States Air Forces in Europe (USAFE). Počas studenej vojny mali dôležitú úlohu vo vojensko-politickej situácii v Európe. Ich jednotky sa zúčastnili všetkých dôležitých operácií v povojnovej histórii kontinentu, napríklad leteckého zásobovania Berlína, Suezskej krízy aj operácie Púštna búrka atď. Súčasný názov majú od 20. apríla 2012. U Vzdušných síl USA v Európe a Afrike slúži 23 805 príslušníkov a majú k dispozícii 203 lietadiel a vrtuľníkov.

Súčasné operačné jednotky 

  Spojené kráľovstvo
  48. stíhacie krídlo (48th Fighter Wing), RAF Lakenheath
  492. stíhacia letka (492d Fighter Squadron): F-15E Strike Eagle
  493. stíhacia letka (493d Fighter Squadron): F-35A Lightning II
  494. stíhacia letka (494th Fighter Squadron): F-15E Strike Eagle
  495. stíhacia letka (495th Fighter Squadron): F-35A Lightning II
  100. krídlo na doplňovanie paliva počas letu (100th Air Refueling Wing), RAF Mildenhall
  351. letka na doplňovanie paliva počas letu (351st Air Refueling Squadron): KC-135R Stratotanker
  501. krídlo bojovej podpory (501st Combat Support Wing), RAF Alconbury
  422. letištná skupina (422d Air Base Group), RAF Croughton
 420. letištná letka (420th Air Base Squadron), RAF Fairford
  423. letištná skupina (423d Air Base Group), RAF Alconbury
 421. letištná letka (421st Air Base Squadron), RAF Menwith Hill
 426. letištná letka (426th Air Base Squadron), Letecká základňa Sola, Nórsko
  Taliansko
  31. stíhacie krídlo (31st Fighter Wing), Letecká základňa Aviano
  56. záchranná letka (56th Rescue Squadron): HH-60G Pave Hawk
  57. záchranná letka (57th Rescue Squadron)
  510. stíhacia letka (510th Fighter Squadron): F-16CM/DM Block 40 Fighting Falcon
  555. stíhacia letka (555th Fighter Squadron): F-16CG/DG Block 40 Fighting Falcon
  Turecko
  39. letištné krídlo (39th Air Base Wing), Letecká základňa Incirlik
 425. letištná letka (425th Air Base Squadron), Izmir Air Station
 717. letištná letka (717th Air Base Squadron), Ankara Air Station
  Nemecko
  52. stíhacie krídlo (52nd Fighter Wing), Letecká základňa Spangdahlem
 470. letištná letka (470th Air Base Squadron), NATO Air Base Geilenkirchen, Nemecko
  480. stíhacia letka (480th Fighter Squadron): F-16CJ/DJ Block 50 Fighting Falcon
 701. letka muničného zabezpečenia (701st Munitions Support Squadron), Letecká základňa Kleine Brogel, Belgicko
 702. letka muničného zabezpečenia (702nd Munitions Support Squadron), Letecká základňa Büchel, Nemecko
 703. letka muničného zabezpečenia (703d Munitions Support Squadron), Letecká základňa Volkel, Holandsko
 704. letka muničného zabezpečenia (704th Munitions Support Squadron), Letecká základňa Ghedi, Taliansko
  86. transportné krídlo (86th Airlift Wing), Letecká základňa Ramstein
  37. transportná letka (37th Airlift Squadron): C-130J Super Hercules
  76. transportná letka (76th Airlift Squadron): C-21A Learjet, C-37A Gulfstream V
 424. letištná letka (424th Air Base Squadron), Letecká základňa Chièvres, Belgicko
  65. letištná skupina (65th Air Base Group), Letisko Lajes, Azory
  496. letištná letka (496th Air Base Squadron), Letecká základňa Morón, Španielsko
  406. expedičné letecké krídlo (406th Air Expeditionary Wing), Letecká základňa Ramstein
  409. expedičná letecká skupina (409th Air Expeditionary Group), Niger Air Base 201, Niger
  324. expedičná prieskumná letka (324th Expeditionary Reconnaissance Squadron): MQ-9 Reaper (Námorná letecká základňa Sigonella, Taliansko)
 768. expedičná letištná letka (768th Expeditionary Air Base Squadron), Niger Air Base 201, Niger
  449. expedičná letecká skupina (449th Air Expeditionary Group), Camp Lemonnier, Džibutsko
 12. expedičná letka špeciálnych operácií (12th Expeditionary Special Operations Squadron), Letisko Chabelley, Džibutsko
  75. expedičná transportná letka (75th Expeditionary Airlift Squadron): C-130J Super Hercules
 82. expedičná záchranná letka (82d Expeditionary Rescue Squadron)
  435. krídlo operácií vzduch-zem (435th Air Ground Operations Wing), Letecká základňa Ramstein
  603. centrum vzdušných a vesmírnych operácií (603rd Air and Space Operations Center), Letecká základňa Ramstein
 Nájomné lietajúce letky:
  95. prieskumná letka (95th Reconnaissance Squadron): RC-135V/W (ACC, RAF Mildenhall, Spojené kráľovstvo)
  352. krídlo špeciálnych operácií (352d Special Operations Wing), AFSOC, RAF Mildenhall
  7. letka špeciálnych operácií (7th Special Operations Squadron): CV-22 Osprey
  67. letka špeciálnych operácií (67th Special Operations Squadron): MC-130J Commando II

Lokalizácia leteckých základní v Európe a Turecku

Referencie

Externé odkazy 
 Oficiálna stránka

Zdroj 

Europe